[{"text_idx": "#000000", "text": "Gizardatz, indarkeria matxistaren aurkako taldeak, ekainaren 15ean antolatutako Berdintasunaren eta indarkeriarik gabeko bizitzen aldeko herri ituneko aurkezpen ekitaldian parte hartu zuen. Garazi Lartuondok, Gizardatzeko ordezkariak, hain zuzen ere, Ituneko emakumeen aurkako indarkeria matxistako atalaren jendaurreko irakurketan parte hartu zuen."}, {"text_idx": "#000001", "text": "Ekitaldian, In\u0303igo Urkullu lehendakariaz eta beste instituzioetako hainbat ordezkariez gain, gure lan-taldearekin batera Emakundek sustatuko berdintasunaren foroko prozesuan lan egin duten erakunde eta taldeek ere parte hartu dute."}, {"text_idx": "#000002", "text": "Joan den ekainaren 21ean, Gizardatzeko entitateen urteko ohiko batzarra egin zen. Bertan, 2021eko memoria eta kontuak eta 2022ko lan plana onesteaz gain, 2022-2024 urteetarako plan estrategikoaren eguneratze-proposamena ere aurkeztu zen."}, {"text_idx": "#000003", "text": "Bilera modu mistoan egin zen (aurrez aurre eta online), 29 entitatek parte hartu zuten, sareak herri-administrazioetan duen zeregina aztertu zen\neta bi entitate berri sartzea berretsi zen. Ongi etorriak, EUDES Fundazioa eta BIDESARI Elkartea!"}, {"text_idx": "#000004", "text": "Gizartegune: \u201cIndarkeria matxistatik bizirik atera direnentzako gizarte-arreta espezializatua\u201d"}]